सीता जी का प्रेम पत्नी का प्रेम है, दाम्पत्य प्रेम। सीता जी वैसे प्रेम की मूर्ति हैं जिसमे पत्नी दास्य-भाव में आकर पति के चरण-कमलों को दबाती (सेवा करती) हैं। यहाँ भक्ति-की श्रेष्ठता है, उनके प्रेम में अभिमान और अद्वैत का लेश-मात्र भी अंश नहीं है क्यूंकि उनकी प्रेमा-भक्ति दास्य-भाव से पोषित है। सीता जी सदा अपने पति के चरणों की सेवा करनी चाहती हैं, इसी से वो अपने प्राणधन को संतुष्ट करना चाहती हैं, वो अपने स्वामी से एक होते हुए भी भक्ति के कारन भगवान से एकत्व भाव में नहीं आती, उनसे अपने चरणों को नहीं छुआती हैं, वह स्वयं श्री राम की अर्धांगिनी हैं, सकल सृष्टि की स्वामिनी हैं, श्री राम को भी अपने प्रेम के वश में रखने वाली हैं, परन्तु इसका उन्हें तनिक भी अभिमान नहीं है, अतः भगवान श्री राम को कभी भी सीता जी में गर्व देखने को नहीं मिला। सीता जी विनती करती हैं:-